A Bíróság (hetedik tanács) 2012. március 22‑i végzése – Olaszország kontra Bizottság
(C‑200/11. P. sz. ügy)
„Fellebbezés – Az eljárási szabályzat 119. cikke – Állami támogatások – A közös piaccal való összeegyeztethetetlenség – A Bizottság határozata – Megsemmisítés iránti kereset – 659/1999/EK rendelet – Az 1. cikk c) pontja – Létező támogatás módosítása – 794/2004/EK rendelet – A 4. cikk (1) bekezdése – A hajógyártásra vonatkozó határozott idejű védintézkedések”
1.                     Államok által nyújtott támogatások – Valamely nemzeti intézkedésnek az EK 87. cikk (1) bekezdésével való összeegyeztethetőségét
megállapító bizottsági határozat – A határozat tartalmának meghatározása – Nem csupán a határozat szövegének, hanem a bejelentés
tartalmának is a figyelembevétele (EK 87. cikk (1) bekezdés) (vö. 27. pont)
2.                     Államok által nyújtott támogatások – Létező támogatások és új támogatások – A létező támogatási program módosítására irányuló
intézkedés – Új támogatásnak minősítés (659/1999 tanácsi rendelet, 1. cikk c) pont; 794/2004 bizottsági rendelet, 4. cikk
(1) bekezdés) (vö. 30., 31. pont)
3.                     Államok által nyújtott támogatások – Tervezett támogatások – A Bizottság által végzett vizsgálat – A bizottsági határozat
meghozatalának időpontjában hatályos anyagi jogi szabályok alkalmazása (EK 88. cikk (3) bekezdés; 1177/2002 tanácsi rendelet,
5. cikk) (vö. 37–39., 43. pont)
4.                     Államok által nyújtott támogatások – Tervezett támogatások – A Bizottsághoz való bejelentés – A kötelezettség terjedelme –
Bejelentés, amelynek tartalmaznia kell a tervezett támogatások átfogó összegeire vonatkozó becsléseket is, mivel azok hatással
vannak e támogatások elfogadhatóságára (EK 88. cikk (3) bekezdés; 1177/2002 tanácsi rendelet) (vö. 47–49. pont)
5.                     Fellebbezés – A jogalapok és jogi érvek keresetlevélben való ismertetése – Nem kellően pontos jogalap – Elfogadhatatlanság
(EUMSZ 256. cikk; a Bíróság alapokmánya, 58. cikk első bekezdés; a Bíróság eljárási szabályzata, 112. cikk 1. § c) pont) (vö. 52–54. pont)
6.                     Államok által nyújtott támogatások – Valamely nemzeti intézkedésnek az EK 87. cikk (1) bekezdésével való összeegyeztethetőségét
megállapító bizottsági határozat – Az engedélyező határozat kereteit meghaladó támogatási program módosítása esetén a jogos
bizalom hiánya (EK 87. cikk, (1) bekezdés) (vö. 65–68. pont)
7.                     Uniós jog – Elvek – Egyenlő bánásmód – Fogalom – Valamely piaci szegmensben az állami támogatások nyújtása engedélyezésének
időbeli korlátozásából eredő egyenlőtlen bánásmód – Objektív igazolás (1177/2002 tanácsi rendelet, 5. cikk) (vö. 74–76. pont)
Tárgy
Fellebbezés a Törvényszék (nyolcadik tanács) T‑3/09. sz., Olaszország kontra Bizottság ügyben 2011. február 3‑án hozott ítélete
ellen, amelyben a Törvényszék elutasította az Olaszország által a hajógyártásra vonatkozó határozott idejű védintézkedésekről
szóló N 59/04 támogatási program módosítása révén végrehajtani kívánt C 20/08 (ex N 62/08) állami támogatásról szóló 2008.
október 21‑i 2010/38/EK bizottsági határozat (HL 2010. L 17., 50. o.) megsemmisítése iránti keresetet.
Rendelkező rész
1)
A Bíróság a fellebbezést elutasítja.
2)
A Bíróság az Olasz Köztársaságot kötelezi a költségek viselésére.